cyanic-selkie/wikianc huggingface dataset:
Tarimbekkenet
Geografi
Ein reknar med at området har store reservar av olje og naturgass. Det er allereie utvinningsprosjekt i gang i dei sentrale delane av Taklamakan.
Innbyggjarar
Tarimbekkenet har ein spreidd folkesetnad av uighurar og andre sentralasiatiske folkeslag som kasakar, kirgisarar, tadsjikar og mongolar. Uighurane er den største folkegruppa, og utgjer majoriteten i byar som Kashgar, Artush og Hotan. Det bur også ein stor del han-kinesarar i området, mange av dei nokså nylege innflyttarar frå andre delar av Kina.
Historie
I tidlegare tider blei tokariske språk som no er utdøydd tala i Tarimbekkenet. Dette var dei austlegaste av dei indoeuropeiske språka.
Det kinesiske namnet Yuezhi (eller Yüeh-Chih) viste til eit sentralasiatisk folk som holdt til i det nåværende Gansu. Då dei blei overvunne av xiongnufolket drog dei vestover mot Tarimbekkenet og deretter sørover, og skipa Kushanriket i nordlege India.
Kinesarane, leia av general Ban Chao (32-102 e.Kr.), klarte å ta kontrollen over Tarimbekkenet frå xiongnufolket ved slutten av det første hundreåret e.Kr.
Kushanarane ekspanderte tilbake til Tarimbekkenet i løpet av det 1. og 2. hundreåret. Dei skipa eit kongedøme i Kashgar, og kjempa mot nomadar og kinesarar om å dominera området. Dei innførte brahmiskrift, eit indisk prakritspråk for administrasjon, og buddhismen. Kushanarane spelte ei viktig rolle i innføringa av buddhismen til Aust-Asia langs Silkevegen.
Frå seint 700-tal til 800-talet kjempa det kinesiske Tang-dynastiet mot rivaliserande Tibetanarriket om makta over området. Tidleg på 1000-talet kom det under muslimsk tyrkisk kontroll i form av Kara-Khanid-khanatet, noko som førte til tyrkifisering av regionen og ein religiøs overgang frå buddhisme til islam.
Halvnote
Halvnote, på italiensk minima, er eit symbol brukt i musikknotasjon. Halvnoten uttrykkjer ei varigheit av ein halv takt i 4/4 takt, noko namnet er avleidd frå. Symbolet er ein oval utan fyll med hals.
Byar i Dei sameinte arabiske emirata
Dette er ei liste over byar i Dei sameinte arabiske emirata.
Storbyar
Tabellen under syner dei 10 største byane i Emirata.
Fylkesveg 272 i Aust-Agder
Fylkesveg 272 i Aust-Agder går mellom Bås og Dale i Åmli kommune. Vegen er 26,7 km lang.
Firedelsnote
Ein firedelsnote, på italiensk semiminima, er i musikknotasjon ein note som tilsvarar 1/4 (éin firedel) av verdet til ein heilnote. Med andre ord går det 4 firedelsnotar på den tida det tek å spele éin heilnote. Ein enkel firedelsnote er avbilda med hovud og hals (utan nokre faner festa til halsen).
Xinxiang
Xinxiang er eit byprefektur i provinsen Henan i det sentrale Kina. Folkesetnaden innan grensene vert estimert (2004) til 758 000.
Byen var hovudstad for den kortvarige provinsen Pingyuan (1949 til 1952).
Administrative einingar
Xinxiang består av fire bydistrikt, seks fylke og to byfylke:
Kommunikasjon
Jingguangbanen, som er toglinja mellom Beijing i nord og Guangzhou i sør, har stoppestad her. Denne sterkt trafikkerte jernbanelinja er òg innom mellom anna Zhengzhou, Wuhan, Changsha og Shaoguan.
Bützistock
Bützistock er eit fjell i Glarus Alpane. Det ligg på grensa mellom kantonane Glarus og St. Gallen i Sveits.
Fylkesveg 273 i Aust-Agder
Fylkesveg 273 i Aust-Agder går mellom Mosberg og Flaten i Åmli kommune. Vegen er 7,1 km lang.
Izniksjøen
İzniksjøen (tyrkisk İznik Gölü) er ein innsjø i provinsen Bursa i Tyrkia. Han er kring 32 km lang og 10 km brei og er 80 meter på det djupaste. Byen Iznik ligg ved austenden. I antikken hadde innsjøen namnet Askania.
Camoghè
Camoghè er eit fjell i Dei lepontinske Alpane i Sveits.
Heilnote
Heilnote, på italiensk semibreve, er eit notesymbol brukt i musikknotasjon. Heilnoten uttrykkjer ei varigheit av ein tone typisk gjennom ei heil takt i 4/4 takt, noko namnet er avleidd frå. Symbolet er ein oval utan fyll og har i motsetnad til dei kortare noteverdiane ingen hals.
Mount Genecand
Mount Genecand er eit fjell ved botnen av Barilari Bay mellom Lawriebreen og Weirbreen, på vestkysten av Graham Land i Antarktis. Det vart fotografert av Hunting Aerosurveys Ltd i 1955–57, og kartlagd frå desse bileta av Falkland Islands Dependencies Survey. Det vart namngjeve av UK Antarctic Place-Names Committee i 1959 etter Felix Genecand (1874–1957), ein sveitsisk fjellklatrar som fann opp Tricouni-naglen for klatresko kort tid før den første verdskrigen.
Işıklısjøen
Işıklısjøen (tyrkisk Işıklı Gölü) er ein innsjø i det indre av Egearregionen i Tyrkia på Çivrilsletta mellom provinsane Denizli og Afyonkarahisar. Innsjøen grensar til distrikta Çivril, den største byen i regionen, og Kızılören, Dinar og Evciler.
Innsjøen ligg 821 meter over havet og dekkjer 73 km². Vatnet vert nytta til kunstig vatning for det omliggande landbruksområdet og vert òg nytta til fiske.
Işıklısjøen er ein viktig stad for hekkande vassfugl og mange overvintrande trekkfuglar.
Jobriath av Jobriath
Jobriath er debutalbumet til den amerikanske glamrockartisten Jobriath, gjeve ut i 1973.
Dave Thompson i Allmusic skreiv om albumet: «Storslått, grandiost, obsessivt, anmassande, bråkete, pretensiøst -- du kan bruka heile livet på å bla gjennom synonymordboka og likevel aldri setja fingeren på alt som gjer debuten til Jobriath til den legenda det er. Ein del av problemet er sjølvsagt omdømmet -- etter 20 år med å ha blitt hamra ut som hypen som øydela glamrocken i USA, er Jobriath i dag æra like mykje for statusen sin som homofil. Fjernar ein alt rundt så sit du framleis igjen med eit album som fortener all heider. Sjølvsagt er det rock -- «World Without End» og «Earthling» er til og med funkrock, og skuggar på smart vis David Bowie sine «Fame» og «Stay» slik at ikkje kan la vere å lure - men det er så mykje meir enn det. Røysta til Jobriath ligg ein stad mellom vaudeville og operatisk; tekstane hans oser av pantomime, romvesen og filmstjerner, og arrangementa hans får Queen til å høyrast ut som eit underpresterande garasjeband. Nokre år seinare kom Meatloaf til ta eit liknande grep om det store overskotet og tena ein million. Jobriath laga ein kvernstein, men parallellane er like tydelege. Storslått og grandiost, obsessivt og overberande, tidleg og pretensiøst – det er Jobriath. Kva anna forventa du?»
The Thrill of It All
«The Thrill of It All» er ein song av det britiske rockebandet Roxy Music frå albumet Country Life frå 1974. Songen vart gjeven ut som singel i USA med B-sida «All I Want Is You» og «Your Application's Failed», som er den einaste songen tilskriven trommeslagar Paul Thompson.
Jobriath av Jobriath
Plateomslaget vart fotografert av Shig Ikeda.
Fylkesveg 274 i Aust-Agder
Fylkesveg 274 i Aust-Agder går mellom Vallekilen og Åmfoss bru i Åmli kommune. Vegen er 4,4 km lang.
Fylkesveg 275 i Aust-Agder
Fylkesveg 275 i Aust-Agder går mellom Valle og Tveit i Åmli kommune. Vegen er 2,2 km lang.
Panicheri Gap
Panicheri Gap (bulgarsk Паничерска седловина, ‘Panitsjerska Sedlovina’) er eit flatt, isdekt skard på 2100 moh nord i det sentrale Sentinel Range i Ellsworth Mountains i Antarktis, mellom Bangey Heights i nord og Maglenik Heights i sør. Det er ein del av isskiljet mellom Kopsisbreen i aust og Ellenbreen i vest.
Kløfta er kalla opp etter busetnaden Panitsjeri i Sør-Bulgaria.
Ianca i Brăila
Busetnader
Ianca er ein oraș (mindre bykommune) med desse busetnadane:
Camoscellahorn
Camoscellahorn er eit fjell i Wallis Alpane på den sveitsisk-italienske grensa.
Tampa
Tampa kan visa til:
Susanna Angéus-Kuoljok
Susanna Angéus-Kuoljok var ein svensk forfattar og språkforskar og ein av dei fremste forkjemparane for lulesamisk. Ho var frå Tjiengalluokta i nordre Jokkmokk og gjorde dei første undersøkingane i morsmålet sitt i Jokkmokk på 1970-talet. Alt etter nokre få år produserte ho lærebøker og tekstar for studium i lulesamisk og ho vart lærer på samiske språkkurs på akademisk nivå.
Frå 1983 var ho studierektor og forskingsassistent ved den finsk-ugriske avdelinga på Uppsala universitet. I nokre år var ho arkivar for dei samiske samlingane i dialekt-, stadnamn- og folkeminnearkivet i Umeå. Ho skreiv doktorgradsavhandling om lulesamisk morfologi: Nominalavledningar på ahka i lulesamiskan, som ho forsvarte for ein filosofisk doktorgrad i 1997.
Då Angéus-Kuoljok i 1995 vart medlem i komiteen for ei statleg utgreiing om Sverige si tilslutting til, arbeidde ho for at denne òg måtte omfatta språka sør for Arjeplog. Dette førte til at språk som sørsamisk og umesamisk òg kunne få offisiell støtte.
I 2008 fekk ho Samerådets ærespris.
Al Hazzanah
Al Hazzanah (arabisk الحزانة) er ein forstad i byen Sharjah i Dei sameinte arabiske emirata.
Puddefjordsbrua
Opphavleg hadde brua tre felt. Det midtste feltet bytte køyreretning mellom morgonrushet og ettermiddagsrushet. I 1999 blei det bygd ei nær identisk bru heilt inntil den gamle, på sørsida. Den utvida brua har følgjeleg seks felter, tre kvar veg, og inngår no i det bergenske motorvegsystemet, trass i at brua ikkje formelt har status som motorveg.
På sentrumssida held vegen fram inn i Nygårdstunnelen, mens på Laksevågssida kan ein halda fram inn i Damsgårdstunnelen (viss ein skal vidare vestover, som til Loddefjord, Haakonsvern, Sotra, Øygarden eller Askøy), og i Løvstakktunnelen (viss ein skal til Fyllingsdalen). Ved bruendane er det også avkøyrsler til lokalområda der.
Under stormen 23. januar 1994 blei brua treft av bustadplattformen «Polyconcord» som hadde slite seg laus frå BMV Laksevåg der han låg ankra. Ein var ei stund redd for at brua ville bli øydelagd, men plattformen grunnstøytte like før, noko som dempa samanstøytet. Likevel blei rekkverk og eit fortau øydelagde og lysmaster blei slått skeive.
Det blei i 2004 avdekka at den gamle brua inneheld svært store mengder med miljøgifta PCB. #
Historikk
Puddefjordsbrua var blant dei første vegprosjekta i Noreg som blei finansiert ved hjelp av bompengar. For å få dette til, blei Bro & Tunnelselskapet i Bergen stifta. Brua blei lånefinansiert, sidan førehandsbompengar vart sett på som ein uting. Ved sluttføringa begynte dei køyrande å betala – og dei kom berre til Laksevåg.
Løvstakktunnelen var neste byggetrinn og blei fullført med ein køyrebane i kvar retning. Denne var ferdigbetalt få månader før det nye førehandsbompengesystemet kom på plass. Til sentrum kom ein etter kvart direkte inn via den første Nygårdstunnelen. Etter byggjetrinn to er denne reservert offentleg transport og utrykningskøyretøy, medan den vanlege trafikken har fått eigne tunnelar som endar i trafikkmaskina på Nygårdstangen.
Trafikkutvikling
Årsdøgntrafikken på brua i utvalde år:
Gerber Peak
Gerber Peak er eit fjell 2 nautiske mil sør-sørvest for Rahir Point, som ligg like sør for Thomson Cove i Flandres Bay, på vestkysten av Graham Land i Antarktis. Det vart kartlagd av Belgica-ekspedisjonen under Gerlache, 1897–99. Det vart namngjeve av UK Antarctic Place-Names Committee i 1960 etter Friedrich Gerber (1797–1872), ein sveitsisk vetrinærkirurg som var den første som nytta fotografi til å illustrere ei bok i i 1839.
Puddefjordsbrua
Trafikkutvikling
2006: 45 720
2009: 54 105
2010: 54 711
2011: 55 320
2013: 55 346
2014: 54 361
2015: 54 855
2016: 52 488
2017: 51 352
2018: 50 381
Heradsbygd kyrkje
Heradsbygd kyrkje i Elverum kommune, Innlandet fylke, vart oppført i 1895. Ho vart ombygd og innvigd som kapell i 1911, og vert i dag titulert som kyrkje.
Det er kyrkjegard aust for kyrkja.
Neve Zohar
Neve Zohar (hebraisk skrift נְוֵה זֹהַר) er ein fellesbusetnad i Det sørlege distriktet i Israel, og det administrative senteret i Tamar regionale kommune. Han ligg ved breidda av Daudehavet og 23 km frå Arad via veg. Han er den nærmaste permanent busetnaden til hotellområdet Ein Bokek. Landsbyen er den lågastliggande i verda.
Namnet Neve Zohar tyder 'Zohar-oasen'. Staden er kalla opp etter Zoharelva, ein wadi som flyt ut i Daudehavet.
Det bur kring 20 familiar i Neve Zohar.
Historie
Neve Zohar vart grunnlagd som ein arbeidsleir for fabrikkarbeidarar ved Daudehavet.
Bukkehorn
Bukkehorn er eit blåseinstrument laga av hornet til ein geitebukk. Det er kjend som eit norsk folkemusikkinstrument og var opphavleg eit gjetarinstrument brukt til å skremma og signalisera. Etter kvart fekk bukkehorn fingerhol og kunne brukast til å spela enkle melodiar.
Bukkehorn har to blåseteknikkar: trompetprinsippet er det vanlegaste, men også tungehorn, etter klarinettprinsippet, har vore ein del i bruk. Eit eige lag for instrumentet, Norsk Lur-og Bukkehornlag, blei skipa i 1996.
Milkov Point
Milkov Point (bulgarsk Милков нос, ‘Milkov Nos’) er eit kjenneleg, klipperikt nes på austsida av Lanchester Bay danna av eit framspring frå Chanute Peak på Davis Coast i Graham Land på Den antarktiske halvøya. Det ligg 11,5 km aust for Havilland Point og 8,5 km sør-sørvest for Wennersgaard Point.
Creatures of the Street
Creatures of the Street er det andre studioalbumet til glamrockartisten Jobriath. Det kom ut i 1974 på Elektra Records. Albumet vart sett saman frå innspelingar for det førre albumet hans. Av høgdepunkt på albumet finn ein lystige «Ooh La La», den nesten viseaktige «Scumbag» og orkestersongane «Dietrich/Fondyke» og «Movie Queen».
Blant gjestemusikarane på albumet er Chris Peterson, som var vokalist på Frank Zappa-albumet Waka/Jawaka.
Milkov Point
Neset er kalla opp etter den bulgarske luftfartspioneren Radul Milkov (1883–1962) som i løpet av den første balkankrigen brukte dei første flybombene den 16. oktober 1912.
Creatures of the Street
«Scumbag» nemner restaurantkjeda Zum Zum, som igjen inspirerte til referansen til «Zom Zom's» i Gary Numan-songen «Down in the Park.»
Innhald
Alle songane skrivne av Jobriath.
X-kromosom
X-kromosom hos menneske
Menn har arva eitt X-kromosom frå mora si og Y-kromosomet frå faren. Kvinner har arva eitt av X-kromosoma til mora og X-kromosomet frå faren. X-kromosomet dekker omtrent 152 millionar basepar som er byggematerialet til DNA. X-kromosomet står for omtrent 5 % av den totale mengda DNA i cellene til kvinner og rundt 2,5 % hos menn.
Identifiseringa av gena på kvart kromosom har i lang tid vorte sett på som eit av dei viktigaste forskingsområda og vorte vigd mykje tid og ressursar. Sidan forskarar brukar ulike metodar til å identifisere gena, har ein ikkje klart å stadfeste ei nøyaktig mengd gen. X-kromosomet inneheld truleg rundt 1200 gen. Heile det menneskelege genomet inneheld omtrent 25 000 gen.
Sjukdomar, fysiske og psykiske misdanningar
Mange sjukdomar finst grunna mutasjonar på X-kromosomet. Desse sjukdomane finst mykje hyppigare hos menn sidan dei berre har ein versjon av kromosomet. Dette tyder at menn kan arve ein sjukdom sjølv om genet er recessivt. Kvinner derimot må motta genet frå begge foreldre for å få sjukdomen. Når ein sjukdom eller eigenskap blir arva på grunn av eit gen på X- eller Y-kromosoma vert det kalla kjønnsbunden arv.
Klinefelters syndrom
Klinefelters syndrom kjem av éit eller fleire ekstra versjonar av X-kromosomet hos menn. Det er denne ekstra biten med arvemateriale som skapar misdanningar som er spesifikke for individ med dette syndromet. Sidan cellene inneheld ekstra informasjon vil ikkje menn med Klinefelters syndrom utvikle seg normalt. Dårleg eller ingen testikkelfunksjon og veldig låge testosteronverdiar er dei vanlegaste misdanningane.
Trippel X-syndrom
Trippel X-syndrom, òg kalla trisomi X, kjem av eit ekstra X-kromosom hos kvinner. Dette ekstra arvematerialet kan skape misdanningar som psykisk utviklingshemming og andre medisinske problem. Denne kromosomfeilen kan derimot ikkje arvast og dei fleste individa med dette syndromet er særs velfungerande.
Turners syndrom
Turners syndrom opptrer når ei kvinne har ein normal versjon av X-kromosom, medan det andre X-kromosomet er skadd eller manglar. Mangelen på arvemateriale hos individ med Turners syndrom påverkar utviklinga til personen. Dette gjer at individ med dette syndromet er låge og infertile.
Ei rekkje andre sjukdomar kan òg knytast til gen på X-kromosomet:
Fylkesveg 276 i Aust-Agder
Fylkesveg 276 i Aust-Agder går mellom Øy i Åmli kommune og fylkesgrensa mot Telemark ved Nobbesund. Vegen er 4,8 km lang.
Harald Damsleth
Harald Damsleth var ein norsk teiknar, illustratør og reklamemann. Han var ein av dei fremste reklameteiknarane i Noreg i 1930-åra, og var mest kjend for plakatar og bokomslag. Damsleth vart særleg kjent som frimerketeiknar, emblemdesignar og som plakatkunstnar for Nasjonal Samling (NS) før og under andre verdskrigen. <!--
Vranya Pass
Vranya Pass (bulgarsk проход Враня, ‘Prohod Vranja’) er eit isdekt skard på 2100 moh mellom Sullivan Heights og Vinson Massif i Sentinel Range i Ellsworth Mountains i Antarktis. Det er ein del av isskiljet mellom Crosswellbreen i nordvest og Hinkleybreen i aust.
Harald Damsleth
Bakgrunn
Damsleth var fødd i Vegesack i Bremen i Tyskland. Far hans var ingeniør Olaf Martinius Damsleth og mora var den tyske Katharina Elise Foss. Faren arbeidde ved eit verft i Bremen då Harald vart fødd, og hadde etablert seg der. Men då mora døydde då Damsleth var sju år, flytta faren med sonen tilbake til Noreg for å arbeida ved Fredrikstad Mekaniske Verksted, og Harald Damsleth vaks opp i Østfold. Han voks òg opp hos gudfaren sin i Noreg, banksjef Erling Sandberg, som seinare vart kommissarisk statsråd.
Vranya Pass
Skardet er kalla opp etter busetnaden Vranja sørvest i Bulgaria.
Vranya Pass ligg 10,9 km nordaust for Mount Vinson, 8,51 km aust for Mount Shinn, 1,74 km sør for Mount Segers, 4,2 km nord-nordvest for Vanand Peak og 9,98 km vest-nordvest for Mount Waldron.
Country Life
Country Life er det fjerde studioalbumet til det engelske rockebandet Roxy Music, gjeve ut i 1974 på Island Records. Det kom ut på Atco Records i USA. Albumet vert av mange kritikarar rekna som det mest sofistikerte og konsistente albumet deira.
All I Want Is You
«All I Want is You» er ein song av det britiske bandet Roxy Music frå albumet Country Life i 1974. Songen vart gjeven ut på singel med ein instrumental kalla «Your Application's Failed» som B-side. Denne B-sida var den einaste songen trommeslagar Paul Thompson skreiv.
Country Life
Country Life nådde tredjeplassen i Storbritannia. Det nådde òg 37. plassen i USA og var det første albumet deira på Topp 40 der. Albumet inneheld den fjerde hitsingelen deira, «All I Want Is You», som i lag med B-sida «Your Application's Failed» nådde 12. plassen på den britiske singellista. Ei forkorta utgåve av «The Thrill of It All», med same B-side, kom ut i USA.
Stil og tema
Bandleiaren Bryan Ferry tok albumtittelen frå det britiske livsstilmagasinet med same namn.
Opningssongen «The Thrill of it All» er ein livleg rockesong som vidareutvikla stilen frå tidlegare Roxy Music-songar som «Virginia Plain» (1972) og «Do the Strand» (1973). Teksten siterer diktet «Resume» av Dorothy Parker: «You might as well live». Fiolinen til Eddie Jobson dominerte «Out of the Blue», som vart ein konsertfavoritt. Spesielle musikalske inspirasjonskjelder kjem til syne i dei tyske ompaband-passasjane i «Bitter-Sweet», smaken av det elizabethanske i «Triptych» og den muntre, boogie-blues, southern rock-aktige «If It Takes All Night».
Pizzo Campanile
Pizzo Campanile er eit fjell i Dei lepontinske Alpane på den sveitsisk-italienske grensa.
Country Life
Stil og tema
«Casanova» fekk god omtale av mange kritikarar som ein meir kynisk og hardrockande song, som skilde seg ut frå andre Roxy Music-songar. Som den tidlegare «In Every Dream Home a Heartache» (1973), vart han rekna som ein kritikk mot tomheita i jet set-livet på denne tida. Ein ny og rolegare versjon av denne songen kom ut på soloalbumet til Ferry i 1975, Let's Stick Together.
Den siste songen «Prairie Rose» var ein ode til Texas og stundom feilaktig tenkt som ein referanse til Jerry Hall, men Ferry møtte ikkje Hall før i 1975.
Omslaget
Biletet på plateomslaget vart teken av Eric Boman, og består av to lettkledde modellar, Constanze Karoli (visstnok syster til Michael Karoli frå Can ) og Eveline Grunwald. Bryan Ferry møtte dei i Portugal og overtalte dei til å la seg avbilde for omslaget, samt hjelpe han med teksten til songen «Bitter-Sweet». Det står ikkje nemnt på omslaget at det er dei som er avbilda på omslaget, men dei er nemnde som forfattarar av den tyske omsetjinga dei gjorde.
Omslaget vart rekna som kontroversielt i somme land, som USA, Spania og Nederland, der det vart sensurert før det kom ut. Dei første utgåvene som kom ut i USA hadde eit ugjennomsiktig plastomslag, medan seinare utgåver frå 1975 til 1980 hadde eit anna bilete. I staden for Karoli og Grunwald føre nokre tre, var det på omslaget bilete av dei same trea, men utan jentene. Forfattaren Michael Ochs har skildra resultatet som «den mest fullstendige tildekkinga i rockehistoria».
Mottaking
Jim Miller skreiv ei melding for Rolling Stone i 1975 at «Strander og Country Life i lag markerer høgdepunktet for moderne britisk kunstrock.»
Harald Damsleth
Bakgrunn
Etter examen artium i realfag i 1925 frå Fredrikstad høiere almenskole, reiste han til Rouen for å opparbeida seg praksis for arkitektstudiet. Han påbyrja deretter arkitektstudiet ved Noregs tekniske høgskole, men han måtte avbryta studiet på grunn av lungebetennelse og andre helseproblem frå praksistida i Frankrike og kunne ikkje tilpassa seg klimaet i Trøndelag. I staden byrja han hos Kildahls Boktrykkeri i Oslo der han vart med på å formgi bladet Norske Gutter. Han studerte teikning og illustrasjon ved Städtische Kunstgewerbeschule i Berlin i åra 1929 til 1931. Den 12. september 1935 gifta han seg med den tyske kvinna Liselotte Frida Friedemann som han hadde truffi i studietida i Berlin, og ho flytta til Noreg same år og dei slo seg ned i Oslo.
Manole Pass
Manole Pass (bulgarsk проход Маноле, ‘Prohod Manole’) er eit isdekt skard på 2350 moh mellom Veregavein Ridge og Doyran Heights aust i forberga til Vinson Massif i Sentinel Range i Ellsworth Mountains i Antarktis. Det er ein del av isskiljet mellom den øvre delen av Daterbreen i sørvest og sidebreen Hansenbreen i nordaust.
Skardet er kalla opp etter busetnaden Manole i Sør-Bulgaria.
Manole Pass ligg 14,53 km aust-nordaust for Mount Vinson, 7,8 km aust-søraust for Vanand Peak,5 km vest for Mount Waldron, 2,08 km vest for Mount Tuck og 3,7 km nord for Prosenik Peak.
Ridván-hagen
Ridván-hagen ('paradis-hagen') eller Najibiyyih-hagen var ein hage i breidda av Tigris i det som no er Al-Rusafa-distriktet i Bagdad i Irak.
Hagen er kjend som staden der Bahá'u'lláh, grunnleggjaren av bahaireligionen, heldt til i tolv dagar frå 21. april til 2. mai 1863, etter at dei osmanske styresmaktene hadde forvist han frå Bagdad og før han la ut på ferda si til Konstantinopel. Medan han var i hagen, fortalde Bahá'u'lláh dei som følgde han at han var den messianske figuren, Han som Gud skal gjera synleg, som Báben hadde fortalt om. Hendingane blir markert årleg av bahaiar gjennom ridvanhøgtida.
Harald Damsleth
Virke
Han verkte etter studia i Berlin ein periode som reklameteiknar i Noreg, men reiste i 1933 til USA for arbeid og vidare studium, men returnerte til Noreg året etter. I tida i USA vitja han mellom anna Chicago og Hollywood, der han prøveteiknet for Walt Disney. Etter å ha gifta seg, vart han stadig meir etterspurt som reklameteiknar. Då han igjen vitja USA i 1939 fekk han tilbod om å arbeida for Disney, noko han avslo av omsyn til familie.
Han arbeidde frå midten av 1930-åra i fleire reklamebyrå i Oslo før han overtok Myres reklamebyrå og så Reklamebyrået Herold i 1939. Han arbeidde både som reklameteiknar og som illustratør i bøker, tidsskrift og ukeblader. Damsleth laga òg ei rekkje postkort, mellom anna mange nissekort. Han laga òg framsidene til publikasjonane til Fedrelandslaget rundt 1930 og vart medlem av Nasjonal Samling allereie i 1933. Han skal ha late vera å betala medlemskontingenten for åra 1933-1939, men etter det tyske felttoget i Polen skal han ha forsterka sit medlemskap og betalt kontingenten for åra 1933 til 1939.
Damsleth kunne arbeida i fleire stilarter, men den vanlegaste tegnestilen var tidstypisk med tydelege former og reine flater i ein slag realistisk forenkling. Denne gav ei blanding av fart og stivna rørsler, markert med diagonale linjer, forenkling, eleganse og fantasifulle perspektiv. Han står fram som ein individualist i norsk samanheng, sjølv om det er klåre spor frå tysk reklamekunst. Han starta innan modernismen, men forlét denne etterkvart då denne vart verdsett som «degenert» av nasjonalsosialistene, og gjekk meir i retning av ein naturalistisk stil. I byrjinga av krigen fokuserte han på vanleg, arbeidande menneske. Etter kvart, og særleg då krigen nærma seg slutten, vart særlege plakatane meir militaristiske og med krigstema, gjerne med sterke russofobiske innslag.
Andre verdskrig
Reklamebyrået Herold vart eit samlingspunkt for mange norske nasjonalsosialister og stod i krigsåra for utforminga av det meste av propagandamateriellet som både den tyske okkupasjonsmakta og Nasjonal Samling gav ut. Hans propagandaplakatar, nesten 200 i alt, er vorte berømte for sina karakteristiske ariske vikingskikkelsar. Det store volumet på desse produksjonane gjorde at Damsleths stil og uttrykk vart landskjent i løpet av krigen. Han stod òg for utforminga av ei rekkje symbol og emblem under krigen. Hans monopol for NS-styresmaktene og okkupantstyrken skulda òg at dei andre reklamebyråa boikotta desse styresmaktene. På denne tida mista Damsleth òg avtalene med dei store forlaga.
Molina Point
Molina Point er det austlegaste punktet på Lemaire Island på Danco Coast i Graham Land. Det fekk namnet «Punta Molina» av Den chilenske antarktisekspedisjonen, 1950–51, truleg etter eit ekspedisjonsmedlem.
Harald Damsleth
Frimerkeutforming
Damsleth stod bak 35 frimerkeutgjevingar i Noreg under krigen. Blant frimerka han teiknet var Frontkemperfrimerket, tre i serien Krigsforlis, trykte i djuptrykk, som viste vraka etter tre norske passasjerskip som var senka av dei allierte. Skipa som vart attgjeve var DS «Barøy», DS «Irma» og DS «Sanct Svithun».
Etter krigen
I 1950 vart Damsleth dømd til fem års straffarbeid for landssvik under krigen. Han vart likevel gjeven nåde etter to års soning. Knapt 40 år gammal var karrieren over, sjølv om han fekk ein del oppdrag der han ikkje kunne bruka sin kjende signatur, bokstaven «d» eller namnet «damsleth». Særleg fekk han hjelp av Odd Myre, eigaren av Myres Reklamebyrå og tidlegare motstandsmann under krigen. Mot slutten av av 1940-åra fekk Damsleth òg fleire småoppdrag for kunstforlaget Børrehaug & Remen. I løpet av første halvdel av 1950-talet teikna han ei rekkje bokomslag for religiøse forlag og forlag som gav ut lettare underhaldnings- og spenningsbøker som vart selt i kioskar. Han laga òg omslag til blant andre bokutgivelser av Aschehougs populære forfattarar Sigrid Boo og Margit Ravn. Damsleth teikna i tillegg postkort og glansbilete. Han eksperimenterte òg innan psykedelisk kunst. -->
Country Life
Mottaking
I 2003 vart Country Life rangert på 387. plassen på lista til Rolling Stone over dei 500 beste albuma gjennom tidene. Det var eit av fire Roxy Music-album på lista (i lag med For Your Pleasure, Siren og Avalon). På dei oppdaterte listene til Rolling Stone frå 2012 og 2020 var det derimot ikkje lenger med på denne lista.
Medverkande
Roxy Music
Skeise-VM 1965 for menn
Verdsmeisterskapen på skeiser 1965 for menn vart avvikla avvikla på Bislett stadion i Oslo helga 13. og 14. februar 1965. 43 utøvarar frå 17 land deltok i meisterskapen, av dei fem frå Noreg.
Per Ivar Moe vart verdsmeister som den fyrste norske utøvaren på Bislett skeise-stadion. Han fekk elles bestetid på 1500-meteren. Om laurdagen vann Keiichi Suzuki frå Japan 500 meter, før svenske Jonny Nilsson forbetra sin eigen verdsrekord på 5000 m med 1,1 sekund til 7.33,2. Dagen etter var Nilsson også bestemann på mila.
Skeise-VM 1965
<br style="clear:both;" />
Kartsakhi
Kartsakhi eller Aktaşsjøen (georgisk კარწახის ტბა, tyrkisk Aktaş Gölü) er ein innsjø i Samtskhe-Javakheti, sør i Georgia på grensa til Tyrkia. Han er den nest største innsjøen i Georgia og dekkjer om lag 26 km² i ei høgd på 1799 meter over havet. Han er eit viktig fuglehabitat og har den største populasjonen med hornugle i landet, i tillegg til krøllpelikan og kvitpelikan. Landsbyen Kartsakhi ligg på nordaustbreidda.
Mount Gilbert i Antarktis
Mount Gilbert er eit fjell, 1420 moh, ved skiljet mellom Airybreen og Sellerbreen, 8 km nordvest for Mount Castro vest og sentralt på Den antarktiske halvøya.
Monnier Point
Monnier Point er eit lågt, hovudsakleg isdekt nes på sørsida av innløpet til Millfjorden, på austkysten av Graham Land. I løpet av 1947 vart det fotografert frå lufta av Ronne antarktiske forskingsekspedisjon (RARE) under Finn Rønne, og kartlagd frå bakken av Falkland Islands Dependencies Survey (FIDS). Det vart namngjeve frå FIDS etter Franz R.V. Le Monnier, ein austerriksk polarbibliograf.
Mount Gilbert i Antarktis
Det vart fotografert frå lufta av British Graham Land Expedition i februar 1937, og Ronne antarktiske forskingsekspedisjon i november 1947. Det vart kartlagd frå bakken av Falkland Islands Dependencies Survey i desember 1958, og vart namngjeven av UK Antarctic Place-Names Committee etter William Gilbert, ein engelsk fysikar som med det banebrytande verket De magnete, magneticisque corporibus (1600) la grunnlaget for forståinga av jordmagnetisme og kompasset.
Knocking at Your Back Door
«Knocking at Your Back Door» er ein song av det engelske hardrockbandet Deep Purple, det første sporet på albumet Perfect Strangers, som kom ut i oktober 1984. Låten vart skriven av Ritchie Blackmore, Ian Gillan og Roger Glover. Han vart mykje spelt på radio på den tida og vart brukt av Seattle SuperSonics i introen til lagoppstillinga under heimekampane.
Bakgrunn
Songen handlar tekstmessig om analsex, då han bruker ulike seksuelle indikasjonar gjennom heile songen. Ian Gillan kommenterte: "Det er ein fyr som heiter Redbeard, frå ein radiostasjon nede i Texas. Han ringde meg etter at han hadde vorte spelt på alle radiostasjonar i USA og sa: 'Er det dette eg trur han handlar om?' Og eg sa: 'Ja.' Og han sa: 'Det er utruleg, kvar einaste radiostasjon i USA speler ein song som handlar om analsex, og dei skjønner ikkje eingong kva som går føre seg.' Og eg sa: 'Det er ikkje direkte analsex, det er berre ein vits.' Det vart berre sånn med teksten. Det er ikkje så farleg. Men det er ei humoristisk greie og ikkje meint å vera støytande. Og eg trur det berre var ein ettertanke. Det var i alle fall ikkje det som inspirerte songen."
Etter å ha fått mykje radiospeling, vart låten gitt ut kommersielt i USA i desember 1984, medan han i Storbritannia vart gitt ut som andre singel frå albumet Perfect Strangers i juni 1985.
«Knocking at Your Back Door» var ein fast del av livesettet til bandet fram til 1994 og sporadisk sidan då. Konsertalbum som inneheld låten er: Nobody's Perfect (1988), In the Absence of Pink (1991), Come Hell or High Water (DVD, 1994), Live in Europe 1993 (2007) og Live at Montreux 2011 (2011)
Antiseptikk
Antiseptikk (av gresk ἀντί anti, 'mot' og σηπτικός sēptikos, 'rotnande' ) er ein metode eller behandling som går ut på å drepa sjukdomsframkallande mikroorganismar, særleg bakteriar. Middel som verker antiseptisk blir kalla antiseptika. Nokre døme på dette er jod, fenol og kloramin.
Antiseptika blir vanlegvis brukt på levande vev, som hud, for å redusera fare for infeksjon, sepsis eller rotning. Ein skil dei som regel frå antibiotika, som trygt kan drepa bakteriar inne i kroppen, og desinfeksjonsmiddel, som kan brukast mot mikroorganismar på overflater til ting som ikkje lever. Nokre antiseptika drep mikrobar (baktericid), medan andre er bakteriostatiske og berre stoppar eller saktnar veksten deira.
Danskfødde Henry Jacques Garrigues introduserte antiseptisk obstetrikk til Nord-Amerika.
I Noreg blei antiseptikken innført av Julius Nicolaysen i 1889.
Clive Brooks
Tidleg i 1968 vart han med i Uriel, ei bluesrockgruppe i London med Dave Stewart (klaverinstrument), Mont Campbell (bass og solovokal) og Steve Hillage (gitar og vokal). Då Hillage slutta i 1968 fortsette dei attverande medlemmane som ein trio og vart Egg i januar 1969. Egg vart oppløyst i 1972, men kom saman i 1974 for eit siste album. Etter Egg vart Brooks med i The Groundhogs og spelte inn to album med dei. I 1977 vart Brooks med i det britiske bandet Liar. Etter den tid vart Brooks fast trommeteknikar for Pink Floyd og arbeidde med dei fram til 1994. 13. juni 1981, den første konserten på den siste delen av The Wall-turneen (1980-1981), steppa Brooks inn for trommeslagaren Willie Wilson som var blitt sjuk. Han har òg arbeidd som trommeteknikar for band som Toto, Robbie Williams, Jeff Wayne sitt The War of the Worlds-turneen, Pink Floyd-coverbandet Australian Pink Floyd Show, og Leonard Cohen.
Brooks døydde 5. mai 2017.
Al-Shaddadeh
Al-Shaddadeh eller Shadadi (arabisk الشدادة) er ein by i Al-Hasakah guvernement i Syria, like ved vestbreidda av Khabur. I følgje Syrisk statistisk sentralbyrå (CBS), hadde al-Shaddadeh eit folketal på 15 806 i 2004. Av stader i nærleiken finn ein al-Sabaa wa Arbain i vest.
Însurăței
Însurăței, tidlegare kjend som Pârdăleni, er ein by i Brăila fylke i Romania.
Busetnader
Însurăței er ein oraș (mindre bykommune) med desse busetnadane:
Robert Whitehead
Robert Whitehead var ein engelsk ingeniør som er best kjend for å ha utvikla den første effektive sjølvdrivande torpedoen i 1866.
Bakgrunn
Robert Whitehead var fødd i Bolton i England som son av James Whitehead, ein bomullsbleikar, og kona hans Ellen Whitehead, fødd Swift. Han utdanna seg til ingeniør og teknisk teiknar, og var elev ved Mechanics Institute i Manchester.
Karriere
Whitehead blei først tilsett ved Philip Taylor & Sons sitt skipsverft i Toulon i Frankrike. Seinare verka han i Milano i Italia og kystbyen Trieste, som då var ein del av Austerrike.
Han blei så tilsett ved Fonderia Metalli i Fiume (dagens Rijeka i Kroatia) i nærleiken. I 1856 blei han dagleg leiar av selskapet, og endra namnet på det til Stabilimento Tecnico di Fiume (STF). STF produserte marine dampkjeler og motorar som var nokre av dei mest moderne produkta i samtida. Den austerrikske marinen var ein av kundane.
Tidleg på 1860-talet møtte Whitehead ingeniøren Giovanni Luppis, som nyleg hadde pensjonert seg frå den austerrikske marinen og busett seg i Trieste. Luppis hadde laga den første prototypen på ein sjølvgåande torpedo i 1860, den såkalla 'kystfrelsaren' (Salvacoste). Innretninga til Luppis var eit overflatefartøy drive av komprimert luft, og kontrollert av reip frå land. Whitehead og Luppis inngjekk eit samarbeid for å vidareutvikla torpedo til eit effektivt våpen.
Whitehead gjorde sine første torpedoforsøk ved hjelp av den tolvårige sonen sin, John, og ein arbeidar, Annibale Ploech. Dei forkasta ideen til Luppis om kontroll frå land og gjekk i staden inn for eit våpen sendt frå eit skip i ei rett linje mot målet. Resultatet var den første sjølvgåande torpedoen, kalla Minenschiff. Han blei presentert for den keisarlege austerrikske marinekommisjonen den 21. desember 1866. Kommisjonen var imponert, og den austerrikske kanonbåten «Gemse» blei ombygd for å kunna skyta ut torpedoar. Det blei utført over femti utskytingsforsøk i bukta utanfor Fiume.
I 1870 hadde Whitehead klart å auka farten på torpedoen til 7 kn, og han kunne treff mål som var 700 yd unna.
Dei viktigaste funksjonane Whitehead gav torpedoane sine, var evna til å halde ein rett, stø kurs, og å halda seg til ei djupne som var innstilt på førehand. Djupna blei styrt av ein hydrostatisk pendel, ei slags balansevekt styrt av trykk utanfor torpedoen. Kursen blei halden rett av eit gyroskop, som var blitt funne opp berre få år tidlegare.
Dei fleste større marinar viste interesse for oppfinninga. Noreg bestilte sine første torpedoar, i samarbeid med den svenske marinen, i 1875. Verdas første torpedobåt, altså den første båten konstruert med føremålet å føra torpedoar, var den norske torpedobåten «Rap».
Ved invasjonen av Noreg 9. april 1940 blei «Blücher» senka av gamle whiteheadtorpedoar frå Oscarsborg. På den tida var dei håplaust utdaterte, men fungerte likevel for føremålet.
Cima dal Cantun
Cima dal Cantun er eit fjell i Bregagliafjella (Dei sveitsiske Alpane), i Graubünden i Sveits.
Zvegor Saddle
Zvegor Saddle (bulgarsk Звегорска седловина, ‘Zvegorska Sedlovina’) er eit skard på 2500 moh mellom Eyer Peak og Mount Press i Probudein Ridge, nord i det sentrale Sentinel Range i Ellsworth Mountains. Det ligg oppom Embreebreen i nord-nordvest og Ellenbreen mot søraust.
Skardet er kalla opp etter busetnaden Zvegor nordaust i Bulgaria.
Zvegor Saddle ligg 840 moh nord for Eyer Peak, 5,19 km nordaust for Mount Anderson, 4,31 km nord for Mount Bentley, 3,66 km sør-sørvest for Mount Press and 6,5 km sør-sørvest for Mount Todd.
The Polite Force
The Polite Force er det andre studioalbumet til det britiske bandet Egg, gjeve ut i 1971.
Crème fraîche
Crème fraîche eller creme fraiche ([IPA: ], fransk for ‘frisk fløyte’) er ein tjukk fløyte som er syrna med ein bakteriekultur, men ikkje så sur eller tjukk som rømme. Crème fraîche var opphavleg eit fransk produkt, men er idag tilgjengeleg også andre stader.
Hovudskilnaden på rømme og crème fraîche er at crème fraîche er homogenisert. Difor er crème fraîche godt egna til å koke, noko rømme ikkje er sidan han lett sprekk ved koking.
The Polite Force
Innhald
På CD-utgåva har alle dei fire partane i «Long Piece No. 3» kvar sine spor, medan det på den originale LP-plata var eit enkelt spor lista opp i fire delar. Stykket har ei samla lengd på litt over tjue minutt.
Glavinitsa Peak
Glavinitsa Peak er eit fjell med ei høgd opp mot 1500 moh sentralt i Rudozem Heights ved Fallières Coast i Graham Land i Antarktis. Nordvest- og sørsida er stupbratte og delvis isfrie, og det ligg oppom Baderbreen i nord og Bucherbreen i sørvest.
Glavinitsa Peak ligg 12,84 km nordaust for Bottrill Head og 6,71 km sør-søraust for Thomson Head.
Fylkesveg 278 i Aust-Agder
Fylkesveg 278 i Aust-Agder går mellom Solås og Åmli sentrum i Åmli kommune. Vegen er 5,7 km lang.
Haderslev
Haderslev er handels- og industrisenter, samt garnisonsby. Byen har eit tysk mindretal som har eiga kyrkje, skule og bibliotek. Domkyrkja er ei av Danmarks mest praktfulle gotiske bygningar, bygt på 1200-talet, ombygt i det 14-hundreåret til ei einskipa kyrkje i teglstein.
Byen oppstod kring midten av 1100-talet og fekk kjøpstadsrettar i 1292. Byens eldste historie er nært knytta til slottet Haderslevhus. Haderslev låg under tysk styre 1864–1920.
Haderslev er venskapsby med Sandefjord.
Köyceğizsjøen
Köyceğizsjøen er ein innsjø i provinsen Muğla i Tyrkia. Han er kalla opp etter byen Köyceğiz, som ligg ved nordbreidda. Innsjøen ligg ved kysten og er knytt til Middelhavet via ein smal, sivdekt kanal kalla Dalyan og som renn gjennom landsbyen Dalyan og den antikke byen Kaunos. Dalyankanalen munnar ut i sjøen ved İztuzustranda. Områda kring innsjøen er viktige naturreservat og populær turistmål. Dei er ein del av Köyceğiz-Dalyan spesielle verneområde.
That's Why I'm Here
That's Why I'm Here er det ellevte studioalbumet til den USA-amerikanske songar-låtskrivaren James Taylor. Det kom ut i 1985, fire år etter det førre albumet hans, Dad Loves His Work, og inneheld ein versjon av Buddy Holly-songen «Everyday». Fleire gjesteartistar deltok på albumet, som Don Henley, Joni Mitchell, Graham Nash og Deniece Williams. «My Romance» var ikkje med på LP- eller kassett-versjonen av albumet.«Only One» nådde sjetteplassen på den amerikanske Adult Contemporary-lista og tredjeplassen i Canada.
Innhald
Alle songar vart skrivne av James Taylor, utanom der andre er nemnde.
Pardans
Pardans viser til dansar som blir utført av eit koordinert par, ofte ein mann og ei kvinne. Slike dansar kan brukast til selskapsdans, i dansetevlingar eller til oppvising. Nokre kjende pardansar er vals, polka, salsa og tango.
Pardans kan utførast på ein enkelt stad eller paret kan flytta seg på dansegolvet, i same retning som andre par, danseretningen. I dei fleste europeiske pardansar flyttar ein seg, medan til dømes mange amerikanske pardansar kan vera stasjonære. I mange pardansar har éin dansar, typisk mannsdansaren, ei leiarrolle medan den andre dansaren følgjer.
Pardans kan ha ei viktig symbolsk tyding, som brurevalsen som ofte blir dansa ved bryllaup.
Selskapsdans
Standarddansar:
Latindansar:
Dhanha
Dhanha er ein landsby nær Dibba i Dei sameinte arabiske emirata. Han ligg på vestsida av byen og er den første landsbyen langs vegen mellom Dibba og Masafi.
Paint It, Black
«Paint It, Black» er ein song innspelt av The Rolling Stones i 1966, skriven av Mick Jagger og Keith Richards. Brian Jones medverka med riffet til songen. Songen nådde førsteplassen i både USA og Storbritannia i 1966. I Noreg låg songen tre veker på andreplass, som var høgste plassering. Alle vekene låg han bak The Beach Boys sin «Sloop John B».
I tillegg til singelen vart songen òg gjeve ut på den amerikanske utgåva av albumet Aftermath. I 2004 vart songen rangert på 174. plass på lista til musikkmagasinet Rolling Stone over dei 500 største songane gjennom tidene. Songtittelen vert som regel skrive «Paint It Black» på nyare utgåver av albumet og samlealbum. Richards har sagt at det aldri var meininga at tittelen skulle innehalde eit komma, og at dette vart gjort av plateselskapet.
Komposisjon
Songen starta med at Wyman spelte orgel under ei innspeling, ein parodi på den tidlegare manageren deira Eric Easton, som hadde vore organist. Charlie Watts slengte seg på med eit arabisk-liknande trommerytmar. Dette danna grunnlaget for songen. Brian Jones spelte sitarriffet på songen. Han hadde lært seg sitar etter å ha vitja George Harrison. Jagger skreiv teksten, som ser ut til å handle om ein mann som sørgjer over den døde kjærasten sin. Richards speler sologitar og Jack Nitzsche spelar piano.
Bassen vart lagt til etterpå av Bill Wyman med basspedalane på eit Hammond B3 orgel.
Referansar
I nyare år har songen vorte assosiert med Vietnamkrigen på grunn av at songen vart nytta under rulleteksten på Full Metal Jacket og opninga til Tour of Duty.
Andre utgåver
Eric Burdon & War gav ut songen på singel i 1970 og han nådde salslista i Nederland. Før dette hadde Eric Burdon & The Animals spelt songen på debutalbumet deira, Winds of Change. Den opphavlege albumutgåva hadde ei lengd på 13:41.
Mange andre artistar har spelt inn songen:
Alghadeer
Alghadeer er eit utviklingsprosjekt aust i emiratet Abu Dhabi, på grensa mellom byen og Dubai. Han er ein del av den større Saih Al Sidirah-utviklinga. Området skal bli ein sjølvberga by med ein moské, butikk, parkar og ein internasjonal skule.
Planane vart lansert i oktober 2007 av Sorouh Real Estate ved Cityscape Dubai 2007. Arbeidet med bygginga byrja i oktober 2008. Dei første innbyggjarane flytta inn i 2012.
Benz Pass
Benz Pass er eit smalt pass mellom klippene i Drenta Bluff heilt sør på Louis Philippe Plateau og Gigen Peak nordvest i Erul Heights, som ligg 2 nautiske mil nordaust for toppen av Russell East-breen på Trinityhalvøya. Det vart kartlagd frå landmålingar av Falkland Islands Dependencies Survey (1960–61), og vart namngjeven av UK Antarctic Place-Names Committee etter Karl Benz, ein tysk ingeniør som konstruerte den første praktiske bensindrivne bilen i 1885.
Igloolik
Igloolik (inuktitut ᐃᒡᓗᓕᒃ, av og til stava Iglulik) er ein busetnad i regionen Qikiqtaaluk nord i Nunavut i Canada. Ved folketeljinga i 2016 hadde han 1 682 innbyggjarar, der ein overveldande majoritet var inuittar. Staden ligg på Igloolikøya, ein nasjonalhistorisk stad i Canada ved Foxesjøen nær Melvillehalvøya. Namnet Igloolik tyder 'det finst hus her', og viser til husa bygde av torv som opphavleg fanst på staden. Inuktitut-namnet på innbyggarane er iglulingmiut. Igloolik lufthamn ligg i nærleiken.
Fylkesveg 291 i Aust-Agder
Fylkesveg 291 i Aust-Agder går mellom Iveland kommune og Engesland i Birkenes kommune. Vegen er 22,9 km lang.
Glen Peak
Glen Peak er eit fjell på nordenden av Liard Island i Hanusse Bay i Antarktis. Det vart kartlagd frå flyfoto tekne av Ronne antarktiske forskingsekspedisjon (1947–48) og Falkland Islands and Dependencies Aerial Survey Expedition (1956–57). Det vart namngjeve av UK Antarctic Place-Names Committee etter John W. Glen, ein britisk fysikar som gjorde laboratorieforsøk av isstraumar av enkelt- og fleirkrystallar.
Casanna
Casanna er eit fjell i Plessurfjella (Alpane), i nærleiken av Klosters i kantonen Graubünden i Sveits.
Emiratet Sharjah
Emiratet Sharjah (arabisk الشارقة Aš Šāriqah) er eit av emirata i Dei sameinte arabiske emirata. Emiratet dekkjer eit areal på 2 590 km² og har eit folketal på over 900 000 innbyggjarar. Emiratet Sharjah består av hovudstaden Sharjah, som han er kalla opp etter, og mindre byar og eksklavar som Kalba, Dibba Al-Hisn og Khor Fakkan.
Emiratet er eit konstitusjonelt monarki. Det har vore styrt av Sultan bin Mohamed Al-Qasimi sidan 1972.
Historie
Kring 1727 tok Al Qasimi-klanen kontroll over Sharjah og erklærte eininga sjølvstendig.
Den første av ei lang rekkje trefningar til sjøs mellom fartøya til Al Qasimi og britiske fartøy, fann stad i 1797, då det britiske «Bassein Snow» vart kapra og sleppt laus att to dagar seinare. Jageren «Viper» vart så angripen utafor Bushire. Ein periode med stor ustabilitet følgde så langs kysten, med mange trefningar mellom britane og Al Qasimi i tillegg til at leiarskapet og lojaliteten mellom herskarane i Ras Al Khaimah, Ajman og Sharjah stadig endra seg. Sjeik Sultan bin Saqr Al Qasimi hevda suverenitet «over alle Joasmee-hamnene» i 1823, eit krav som vart anerkjend av britane på den tida.
Den 8. januar 1820, signerte sjeik Sultan bin Saqr Al Qasimi ein maritim avtale med britane, og aksepterte ein protektoratstatus for å halde dei osmanske tyrkarane på avstand. Etter avtalen gjekk ut, signerte Sharjah og andre sjeikdøme i det som då vart kalla Den arabiske kysten, ein fredsavtale med britane som gav opphav til Traktatstatane.
Som dei fire naboemirata Ajman, Dubai, Ras al-Khaimah og Umm al-Qaiwain, gjorde plasseringa langs handelsrutene til India emirata viktige nok til at dei blei rekna som ein saluttstat.
På 1800-talet og tidleg på 1900-talet var perledykking den viktigaste næringa i Sharjah. Ei britisk undersøking i 1830 nemnte tre til fire hundre båtar som fiska etter perler i sesongen.
I 1932 oppretta Imperial Airways ei fast flyrute via Sharjah, som var eit stopp over natta langs den austlege flyruta. Al Mahatta Fort vart bygd for å huse passasjerane til flyselskapet.